Диас Хосе

Диас Хосе (3. 5. 1895, Севилья - 20. 3. 1942, Тбилиси) ― Испания компартиясынын жана эл аралык жумушчу кыймылынын ишмери. 

Жумушчунун уулу. 
Жумушчу кыймылына өспүрүм кезинен катышкан. 
Ал-Улуттук эмгек конфедерациясына кирген профсоюздар уюмунун жетекчилеринин бири. 
1920-ж. Севильяда жалпы иш таштоону уюштурууга катышкан. 
Бир нече жолу түрмөгө камалган. 
1925-26-ж. Эл аралык пролет, революциялык уюмда (МОПР) иш жүргүзгөн. 
1926-ж. Испания компартиясынын (ИКН) катарына өтөт; ИКПнин Андалузия облустык уюмуна жетекчи, 1932-ж. ИКПнин ген. катчысы. Анын жетекчилиги менен ИКП фашизмге каршы күрөш жүргүзөт. 

1935-ж. Комннтерндин 7-конгрессинде Коминтерн Аткомунун мүчөсү. Диас Хосе  башында турган ИКП 1936-39-ж. фаш. козголончуларга жана италиялык -германиялык интервенттерге каршы испан элинин улуттук-революциялык согушунда чечүүчү күчкө айланган. республика кулагандан кийин да өз ден соолугуна карабай компартиянын фашизмге каршы күрөшүнө жетекчилигин уланткан.

 Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Категория:Испания тарыхы